সারাদেশের মানুষের চাপেই আটক শিক্ষার্থীদের জামিন হয়েছে বলে মনে করেন সমাজতান্ত্রিক ছাত্রফ্রন্টের সভাপতি ইমরান হাবিব রুমন। তিনি আরও বলেন, আন্দোলনকারি শিক্ষার্থীদের গ্রেপ্তার করাই ছিল অনৈতিক। তাছাড়া সবাইকে জামিন না দেয়াও নিন্দনীয় বিষয়। যথাযথ প্রক্রিয়ায় মামলা না হওয়া, রিমান্ডে নিয়ে মারধোর বা ভয় দেখানো ঠিক হয়নি। আর যেভাবে দমন পীড়নের মাধ্যমে আন্দোলন দমন করা হয়েছে, তা কখনোই গ্রহণযোগ্য নয়।